Maja squinado

El  ye un crustaceu marín mui preciáu pol so sabor. El so nome científicu, Maja brachydactyla, alude a les pates curties que tien. Mide ente 85 y 200 mm y algama un pesu d'ente 250 y 3.000 gramos.

Vive nes agües del Atlánticu Norte, d'Irlanda a Guinea y nel Mediterraneu.

 Etimoloxía 
L'epítetu específicu squinado remanez del nome provenzal de la especie («squinado», «esquinade», «esquinado» o «esquinadoun»), rexistráu por Rondelet yá en 1554.

El Centollu na gastronomía asturiana
Distínguense los machos de les femes, siendo más sabroses les segundes.

Pa comelu debemos quita-y les pates y partiéndoles con tiñaces o mayándoles con un mazu de madera sobre una tablina. Dempués abrimos el cascu (tamién nomáu carru) y trociamos l'interior en cuatro cachos. 

Dientro'l cascu suelen ponese güevos cocíos o quesu Cabrales y mecelo too con sidra. Tamién se comercializa dende va dellos años un paté de centollu.

 La pesca del centollu n'Asturies 

La estadística oficial de la pesca del centollu n'Asturies, sofitada na venta realizada nes rules ye la que vien darréu (fonte: Direición Xeneral de Pesca MarítimaEstadística Pesquera de la Direición Xeneral de Pesca Marítima del Principáu d'Asturies  consultao’l 15.02.2019:

Estadística de la pesca de centollosAñuPesu Importe  Preciu Mediu 2004 68.862,03 Kg 612.365,51 € 8,89 €/Kg2005 41.329,12 Kg 457.856,94 € 11,08 €/Kg2006 45.951,31 Kg 472.666,38 € 10,29 €/Kg2007 53.043,63 Kg 524.116,40 € 9,88 €/Kg2008 32.640,51 Kg 407.687,14 € 12,49 €/Kg2009 23.918,34 Kg 302.263,96 € 12,64 €/Kg2010 26.865,61 Kg 317.134,30 € 11,80 €/Kg2011 29.904,77 Kg 314.374,61 € 10,51 €/Kg2012 37.122,00 Kg 325.688,41 € 8,77 €/Kg2013 21.870,07 Kg 191.463,49 € 8,75 €/Kg2014 22.148,30 Kg 199.458,23 € 9,01 €/Kg2015 24.581,82 Kg 233.028,64 € 9,48 €/Kg2016 23.636,16 Kg 259.697,41 € 10,99 €/Kg2017 31.937,53 Kg 314.537,29 € 9,85 €/Kg2018 24.253,42 Kg232.814,01 € 9,60 €/Kg

 Referencies 

Categoría:Crustáceos